3. Antaŭ 10 jaroj mortis Umesao Tadao (1920-1945?-2010), japana kultura antropologo, iniciatinto kaj direktoro de la Japana Nacia Muzeo de Etnologio, kaj esperantisto, Esperanto-instruisto, aŭtoro de La spirito de Esperanto (1983), Sepdek sep ŝlosiloj por la japana civilizacio (1987) kaj de la japanlingva esearo Miaj travivaĵoj en Esperantujo (1994), kuntradukinto de Vivo de Zamenhof de E. Privat en la japanan (1965); membro de la Honora Patrona Komitato de UEA.
#000002
11. Antaŭ 75 jaroj naskiĝis Vilmos Benczik (1945-1959- ), hungara instruisto, literaturisto, tradukisto, eldonisto kaj esperantisto; redaktoro de Hungara Vivo (1976-90), direktoro de la libroeldonejo de HEA en kiu sub lia direktado aperis 138 Esperanto-libroj; kompilinto kaj redaktinto de pluraj kolektivaj verkoj, i.a.: 25 jaroj: Antologio de belartaj konkursoj (kun W. Auld, 1977), Baza Literatura Krestomatio (1979), Hungara antologio (1983), Baza legolibro por komencantoj (1986), Lingva arto. Jubilea libro omaĝe al William Auld kaj Marjorie Boulton (1999), aŭtoro de pluraj artikoloj, recenzoj, antaŭ- kaj postparoloj (kelkaj el ili aperis en lia esearo Studoj pri la Esperanta literaturo, 1980), tradukanto; prezidanto de HEA (1990-92), komitatano de UEA (1980-86), prezidanto de la juĝkomisiono de Belartaj Konkursoj de UEA (1986-2002), membro de la Akademio de Esperanto (2001- ); honora membro de UEA (2016).
Legu pli en la enciklopedio Nia Diligenta Kolegaro, p. 32-34.
#000003
14. Antaŭ 70 jaroj naskiĝis Gianfranco Molle (1950-1975-2018), itala muzikinstruisto, kanzonisto kaj esperantisto, kies kantoj, gitare akompanitaj de li mem, estas registritaj en ses liaj albumoj: La vojo (1976), Horo da opozicio (1978), Kontakto (1979), La Poezio de la Patrolo (1980), Baf! (1985), La Fiŝkaptisto (2007), en kelkaj kolektoj kaj en Esperanta Songazeto.
#000004
15. Antaŭ 65 jaroj naskiĝis Jouko Lindstedt (1955-1969- ), finna lingvisto kaj esperantisto; aŭtoro de pluraj artikoloj kaj recenzoj aperintaj en libroj kaj gazetoj, kunaŭtoro kaj redaktoro de la Hejma vortaro (1999), redaktoro de Planlingvistiko (1981-83); prezidanto de la estraro de la Fondumo Esperanto (2001- ), membro de la Akademio de Esperanto (1998- ); kunverkinto de la Manifesto de Raŭmo (1980); laŭreato de la titolo “La Esperantisto de la Jaro 2000” (kun H. Bakker kaj M. La Torre); patro de tri denaskaj esperantistoj.
Legu pli en la enciklopedio Nia Diligenta Kolegaro, p. 179-180.
#000005
16. Antaŭ 160 jaroj naskiĝis Félicien Menu de Ménil (1860-1901-1930), franca diplomato, komponisto kaj esperantisto; aktiva propagandisto de Esperanto kaj aŭtoro de pluraj artikoloj, redaktoro de La Revuo (1906-14) kaj Franca Esperantisto (1908-12), aŭtoro de Les préjugés contre l’Espéranto (1908) kaj Muzika Terminaro (1908), komponinto de muziko por pluraj Esperanto-kantoj, i.a., por la Zamenhofa poemo La Espero, kiu iĝis la himno de Esperanto; membro de la Lingva Komitato (1914-30).
#000006
21. Antaŭ 40 jaroj mortis Aleksandr Logvin (Александр Порфирьевич Логвин, 1903-1923-1980), sovetunia fervojisto, ĵurnalisto kaj esperantisto, konata en Esperanto kiel Aleksandro Liljer; aŭtoro de la poemaro Sur la vivovojo (1964) kaj de la posteume eldonita La lasta taglibro de l’ poeto (2003).
#000007
Ĉi tiu artikolo aperis en la somera numero de La Ondo de Esperanto (2020).
Ĉe represo aŭ citado bonvolu nepre indiki la fonton:
Rete: La Ondo de Esperanto 
#000010